Akustika

Akustika ( — eşidirəm) — mexaniki dalğaların bərk, maye və qaz mühitində yayılmasını, xüsusiyyətlərini, olduqları şəraitlə uyğunlaşmaları, canlılar üzərindəki fizioloji və psixoloji təsirlərini araşdıran elm sahəsidir.

 Ümumi məlumat 
Akustika səs haqqında elmdir. Səsin gurluğu səsin rəqs amplitudundan asılıdır. Rəqs amplitudu böyk olduqda səs daha gur olur. Səsin yüksəkliyi rəqsin tezliyindən asılıdır. Rəqsin tezliyi böyük olduqda səs daha yüksək olur. İnfrasəs tezliyi 16 Hs-dən az olan mexaniki dalğalar infrasəs adlanır. Ultrasəs 20 000 Hs-dən yüksək tezlikli mexaniki dalğalardır.

Obyektinə görə təsnifatı:

 Bioloji akustika — Səsin balina, delfin, yarasa və bayquş kimi heyvanlar tərəfindən necə istifadə edildiyi öyrənilir.
 Su altı akustika — Dəniz yatağı və su altında yaranan səs dalğalarının yayılması, dağılması və təsirini öyrənir.
 Psixoloji və Fizioloji Akustika — İnsanlar və heyvanların səslərə qarşı olan fizioloji və psixoloji reaksiyalarını öyrənir.
 Elektroakustika — Siqnal hazırlama nəzəriyyəsinin akustika sahəsindəki tətbiqini öyrənir.
 Danışıq akustikası — Danışıq üçün lazım olan səs dalğalarının insanlar tərəfindən yaradılması, nəqli və alınmasını öyrənir.
 Musiqi akustikası — Musiqi texnikasını, musiqi qəbulunu, musiqi alətləri səslərinin analizi və sintezini öyrənir.
 Memarlıq akustikası — Qapalı sahələrin və memarlıq abidələrinin akustika xüsusiyyətlərini öyrənir.
 Gurultu akustikası — Gurultunun necə yaradıldığı və yayıldığı, təsiredici və təsirolunan gurultu idarəsi, və gurultunun təsirlərini öyrənir.
 Fiziki Akustika — Akustika dalğa yayılımasının fiziki xüsusiyyətlərini (yansıma, qırılma, təsir, sınma, qəbul və.s.) öyrənir.
 Titrəyiş akustikası — Mexaniki sistemlərin olduqları şəraitlə olan əlaqələrini, və bir-biri ilə əlaqəli ölçü, analiz və nəzarət üsullarını öyrənir.

 Akustika elminin tarixi 
Modern akustika elminin yaradıcıları arasında Lord Rayleigh və Hermann von Helmholtzi göstərmək olar.

 Həmçinin bax 
 Akustik-səs çirklənməsi
 Akustik karotaj
 Akustik nəzarət
 Akustooptik deflektor
 Akustik interferometr
 Akustik materiallar
 Akustik travma

 Akustika ilə əlaqəli saytlar 
 Türk Akustika Dərnəyi
 Audio Engineering Society
 European Acoustics Association
 Acoustical Society of America 

Kateqoriya:Akustika